جاوا اسکرپٹ

جاوا سکرپٹ  ایک کمپیوٹر پروگرامنگ زبان ہے جس کا زیادہ تر استعمال ویب براؤزرز میں ہوتا ہے جہاں کلائنٹ سائڈ سکرپٹس کا یوزر انٹرفیس سے انٹریکٹ ہوتا ہے یعنی ایچ ٹی ایم ایل صفحات میں سادہ پروگرامنگ کی جاسکتی ہے اور اس کے ذریعہ ایچ ٹی ایم ایل صفحات مزید پرکشش بنائے جاتے ہیں، تاہم اس کا استعمال سرور سائڈ پروگرامنگ، گیم ڈویلپمنٹ، ڈیسک ٹاپ اور موبائل اطلاقیے کی تخلیق میں بھی ہوتا ہے
جاوا سکرپٹ زبان کو نیٹ سکیپ نے ڈویلپ کیا ہے، جاوا ایک انڈونیشی جزیرہ کا نام ہے لیکن جاوا سکرپٹ زبان کا کوئی تعلق اس جزیرہ سے نہیں ہے۔ یہ جاوا پروگرامنگ زبان سے بھی مختلف ہے جسے سن مائکروسسٹمز نے ڈویلپ کیا ہے، دونوں زبانوں میں نام کی مشابہت کے باوجود دونوں ایک بالکل مختلف زبانیں ہیں۔ جاوا سکرپٹ کی ذریعہ ڈائنامک اور متحرک ویب صفحات بنائے جاسکتے ہیں، یہ زبان ایچ ٹی ایم ایل صفحات کو مزید پر کشش بنانے کے لیے پروگرامنگ آلات مہیا کرتی ہے۔
ویب صفحات کے علاوہ جاوا سکرپٹ کا استعمال دیگر اطلاقیوں مثلا پی ڈی ایف ڈاکیومنٹس، ڈیسک ٹاپ وجیٹس، سائٹ سپیسفک براؤزرز میں بھی کافی کیا جاتا ہے۔ اجیکس زبان کے آنے کے بعد جاوا سکرپٹ کا استعمال بہت زیادہ بڑھ گیا، اس کی وجہ سے یوزر سے انٹریکٹ کرنے میں مزید تیزرفتاری آئی ہے۔

جاواسکرپٹ آج کل موبائل اطلاقیے بنانے میں اور کمپیوٹر کھیل بنانے میں بھی استعمال کیا جانے لگا ہے۔ نو ڈ۔ جس کی مدد سے جاواسکرپٹ اب سرور (خدمتگاری )اطلاقیے بنانے میں بھی استعمال کیا جانے لگا ہے جہاں یہ پی۔ ایچ۔ پی، جاوا اور مائیکروسافٹ اے، ایس، پی ڈاٹ نیٹ کے مقابل سہولیات مییسر کرتا ہے۔I'm a vf

آبجیکٹس 
آبجیکٹس مثلا تصاویر، صفحات، ڈیٹا، بٹنز اور کمپیوٹر میموری میں موجود تمام اشیاء سے انٹریکٹ کیا جاسکتا ہے۔ ہر آبجیکٹ کی علاحدہ متعدد امتیازی خصوصیات، طریقے (Methods) اور فنکشنز ہوتے ہیں جنہیں مطلوبہ آبجیکٹ سے انٹریکٹ کرتے وقت استعمال کیا جاتا ہے۔

متغیرات 
متغیرات (Variables) یادداشتوں کے طور پر استعمال کیے جاتے ہیں، جن میں قیمتیں ( values) محفوظ کی جاتی ہیں، تمام متغیرات کا نام الگ الگ ہوتا ہے۔ ان متغیرات کو رن ٹائم (Run time) کے دوران میں بھی تبدیل کیا جاسکتا ہے، اسی طرح رن ٹائم کے وقت کسی بھی متغیر کا ڈیٹا ٹائپ (Data Type) بھی تبدیل کیا جاسکتا ہے، اسی خصوصیت کو متحرک ٹائپنگ (Dynamic typing) کہا جاتا ہے۔ جاوا سکرپٹ میں متغیرا اس انداز میں لکھے جاتے ہیں:
var nameOfVariable;

فنکشنز 
فنکشنز متعدد ہدایات (Instructions) کا مجموعہ ہوتا ہے۔ مثلا براؤزر میں صارف کے لیے ایک پیغام دکھانا ہے پھر اس صارف سے اس کا جواب طلب کرنا ہے، چنانچہ ان تمام ہدایات کو ایک فنکشن میں رکھا جاتا ہے اور جب بھی سابقہ ہدایات مطلوب ہوتی ہیں، اس فنکشن کو دوبارہ مکمل ہدایات تحریر کیے بغیر استعمال کر لیا جاتا ہے۔
جاوا سکرپٹ میں فنکشن استعمال کرنے کے لیے ایک مخصوص لفظ function درج کیا جاتا ہے، اس کے بعد پروگرامنگ زبان میں فنکشن باڈی لکھی جاتی ہے، مثلا:
function print()
{
window.alert("welcome")
}

تکرار 
جاوا سکرپٹ میں ہدایات کو متعدد بار دوہرایا بھی جاسکتا ہے جسے اصطلاحاً تکرار (Loops) کہا جاتا ہے۔ جاوا سکرپٹ میں متعدد اقسام کے لوپس استعمال کیے جاتے ہیں، مثلا:
 for لوپ
 while لوپ
 do while لوپ
 case لوپ
 forEach لوپ

شرائط 
بسااوقات مختلف حالتوں میں مختلف ہدایات مطلوب ہوتی ہیں، اس کے لیے شرائط (Conditions) استعمال کیے جاتے ہیں، مثلا:
 if کنڈیشن
 switch کنڈیشن

ویب صفحات میں استعمال 
جاوا سکرپٹ کا زیادہ تر استعمال ان فنکشنز کو تحریر کرنے میں ہوتا ہے جو ایچ ٹی ایم ایل صفحات میں شامل ہوتے ہیں، ذیل میں جاوا سکرپٹ پر مشتمل سادہ ویب صفحات کی مثالیں دی گئی ہیں۔
<!DOCTYPE html>
<html dir = "rtl">
 <head><title>سادہ ویب صفحہ</title></head>
 <body>
 <script type="text/javascript">
 document.write('ہیلو ورلڈ!');
 </script>
 <noscript>
 <p>ایسا لگ رہا ہے کہ آپ کا براؤزر جاوا سکرپٹ کو سپورٹ نہیں کر رہا ہے یا سیٹنگز میں یہ فعال نہیں کیا گیا ہے۔ لہذا پہلے آپ اس مسئلہ کو حل کریں!</p>
 </noscript>
 </body>
</html>
یا دوسرے طریقہ سے

<SCRIPT LANGUAGE="Javascript">
//SAMIR KONRAD ABUSALIM
name=window.prompt("اپنا نام درج کریں،"یہاں ");
document.write("<H1 align=center>خوش آمدید جناب "+name+"۔</H1>")
//-->
</script>

حوالہ جات

مزید پڑھیے

بیرونی روابط 

 جاوا سکرپٹ مبتدی کے لیے ٹیوٹوریل
 کوڈ اکیڈمی کا جاوا سکرپٹ ٹریک
 Douglas Crockford's video lectures on JavaScript
 Douglas Crockford's A Survey of the JavaScript Programming Language
 Mozilla Developer Center
 Mozilla's Official Documentation on JavaScript
 References for Core JavaScript versions: 1.5+
 overview over new features in JavaScript
 List of JavaScript releases: versions 1.5+
 Re-Introduction to JavaScript
 Eloquent JavaScript by Marijn Haverbeke—a free, Creative Commons–licensed eBook
 JavaScript—Opera Developer Community
 List of languages that compile to JS

1995ء کی متعارفات
اسکرپٹنگ زبانیں
امریکی ایجادات
پروگرامنگ زبانیں مع آئیسو معیار
پروٹوٹائپ پر مبنی پروگرامنگ زبانیں
جاوا سکرپٹ
صوتی مضامین
فنکشنل زبانیں
کراس پلیٹ فارم سافٹ ویئر
ڈائنامکلی تحریر شدہ پروگرامنگ زبانیں
ہائی لیول پروگرامنگ زبانیں
ویکی ڈیٹا سے مطابقت رکھنے والی مختصر تفصیل